ddrg/super_eurlex huggingface dataset:
(1)

siekiant užtikrinti, kad suteikiant įgaliotojo ekonominės veiklos vykdytojo statusą būtų vienodai taikomas Reglamento (ES) Nr. 952/2013 (toliau – Kodeksas) 39 straipsnio a punkte nustatytas kriterijus dėl reikšmingų arba kartotinių muitų teisės aktų ir mokesčių taisyklių pažeidimų nepadarymo, taip pat dėl duomenų apie sunkius nusikaltimus, susijusius su pareiškėjo ekonomine veikla, nebuvimo, būtina patikslinti tam tikras Komisijos įgyvendinimo reglamento (ES) 2015/2447 (2) 24 straipsnio nuostatas. Pirma, būtina patikslinti, kad vertinant pažeidimus laikoma, kad atitiktis kriterijui užtikrinta, jei jokia administracinė arba teisminė institucija nėra priėmusi sprendimo, kuriuo padaryta išvada, kad vienas iš 24 straipsnio 1 dalies b punkte nurodytų asmenų per pastaruosius trejus metus padarė tokių pažeidimų. Pažeidimus lėmę faktai turi būti įvykę per pastaruosius trejus metus, net jeigu administracinė arba teisminė institucija išvadą dėl tų faktų tam tikrais atvejais galėjo padaryti ir praėjus tiems trejiems metams. Antra, būtina patikslinti, kad atitinkami reikšmingi arba kartotiniai muitų teisės aktų ir mokesčių taisyklių pažeidimai yra tie pažeidimai, kurie yra susiję su to straipsnio b punkte nurodytų asmenų ekonomine veikla. Trečia, būtina patikslinti, kurių asmenų, išskyrus pareiškėją, atitiktį tam kriterijui reikia įvertinti, atsižvelgiant į pareiškėjo organizacinę struktūrą;
(13)

be to, nuo muito atleisti dviračių gamintojai pagrindines dviračių dalis savo klientams gali tiekti teikdami garantinio aptarnavimo paslaugas ir tenkindami garantinius reikalavimus ir jiems netaikomas priemonių vengimo muitas. Šiuo atžvilgiu Komisija mano, kad pagrindinės dviračių dalys, kurioms netaikomas muitas, galėtų būti naudojamos garantinio aptarnavimo paslaugoms teikti ir garantiniams reikalavimams tenkinti. Atleidimo reglamento 14 straipsnio c punkte nustatyta viršutinė riba netaikoma tokioms nuo muito atleistų subjektų tiekiamoms dalims. Tačiau pabrėžiama, kad pagal atleidimo reglamento 8 straipsnį šiuo tikslu tiekiami kiekiai turi būti pagrįsti ir proporcingi nuo muito atleistos šalies surinkimo operacijai ir pagal pagrindinio reglamento 13 straipsnio 2 dalį neturi mažinti muito taisomojo poveikio;
3)

11 straipsnis pakeičiamas taip: „11 straipsnis Ataskaitų teikimas 1. Valstybės narės arba, jeigu pagalba skirta Europos teritorinio bendradarbiavimo projektams, valstybė narė, kurioje įsisteigusi atitinkama vadovaujančioji institucija, nurodyta Reglamento (ES) Nr. 1299/2013 21 straipsnyje, Komisijai perduoda: a) per Komisijos elektroninę pranešimų sistemą informacijos apie kiekvieną pagalbos priemonę, kuriai pagal šį reglamentą taikoma išimtis, santrauką pagal II priede nustatytą standartinę formą kartu su prieigos prie viso pagalbos priemonės teksto, įskaitant jo pakeitimus, saitu per 20 darbo dienų nuo pagalbos priemonės įsigaliojimo; b) Komisijos reglamente (EB) Nr. 794/2004 (*1) numatytą metinę šio reglamento taikymo ataskaitą elektronine forma su Reglamente (EB) Nr. 794/2004 nurodyta informacija apie visus metus arba kiekvieną metų dalį, kai taikomas šis reglamentas. 2. Jeigu Komisijos reglamentu (ES) 2020/972 (*2) pratęsus šio reglamento taikymo laikotarpį iki 2023 m. gruodžio 31 d. valstybė narė planuoja pratęsti priemonių, kurių informacijos santrauka Komisijai buvo pateikta pagal šio straipsnio 1 dalį, taikymo laikotarpį, ta valstybė narė, atnaujinusi tą informacijos apie šių priemonių taikymo laikotarpio pratęsimą santrauką, perduoda ją Komisijai per 20 darbo dienų po akto, kuriuo valstybė narė pratęsia atitinkamos priemonės taikymo laikotarpį, įsigaliojimo dienos. (*1) 2004 m. balandžio 21 d. Komisijos reglamentas (EB) Nr. 794/2004, įgyvendinantis Tarybos reglamentą (ES) 2015/1589, nustatantį išsamias Sutarties dėl Europos Sąjungos veikimo 108 straipsnio taikymo taisykles (OL L 140, 2004 4 30, p. 1)." (*2) 2020 m. liepos 2 d. Komisijos reglamentas (ES) 2020/972, kuriuo iš dalies keičiant Reglamentą (ES) Nr. 1407/2013 pratęsiamas jo galiojimas ir iš dalies keičiant Reglamentą (ES) Nr. 651/2014 pratęsiamas jo galiojimas ir įtraukiami patikslinimai (OL L 215, 2020 7 7, p. 3).“;"
6.

41 straipsnis iš dalies keičiamas taip: a) 1 dalyje įterpiamas šis c punktas: c) projektas įgyvendinamas siekiant stiprinti reagavimo į krizę pajėgumus COVID-19 pandemijos sąlygomis.“; b) įterpiama ši 4a dalis: „4a. Nukrypstant nuo 4 dalyje nustatytos procedūros, projektus, kuriuos siūloma atrinkti neskelbiant kvietimo teikti pasiūlymus pagal 1 dalies c punktą, Komisija vertina remdamasi projekto santrauka. Komisija apie savo vertinimą valdymo institucijai praneša per du mėnesius nuo dokumento pateikimo dienos. Prireikus šis terminas gali būti pratęstas. Jei vertinimas neigiamas, Komisija valdymo institucijai praneša tokio sprendimo motyvus.“
Apsauginiai drabužiai

— Nesterilūs drabužiai (pvz., chalatai, kostiumai), skirti apsaugoti dėvintį asmenį nuo potencialiai infekcinės medžiagos arba užkirsti kelią tokios medžiagos plitimui nuo ją dėvinčio asmens — Daugkartinio naudojimo (gali būti valomi ir dezinfekuojami) arba vienkartiniai
(5)

tikslinga iš dalies pakeisti produktų, kuriems taikoma tarifinė kvota, kurios eilės numeris yra 09.2750, sąrašą, kad ribotam vienų metų laikotarpiui būtų įtrauktas ir KN kodas ex 1604 32 00 (TARIC kodas 20). Be to, turėtų būti įrašyta išnaša, kurioje nurodomi tie KN bei TARIC kodai ir laikotarpis nuo 2019 m. sausio 1 d. iki 2019 m. gruodžio 31 d.;
3)

11 straipsnis iš dalies keičiamas taip: a) 1 dalyje žodžiai „12 mėnesių“ pakeičiami žodžiais „13 mėnesių“; b) 2 dalies e punktas pakeičiamas taip: „e) pasiūlymas klasifikuoti veikliąją medžiagą ar, jei taikytina, jos klasifikacijos patvirtinimas arba pasiūlymas perklasifikuoti veikliąją medžiagą pagal dokumentų rinkinyje, kuris turi būti pateiktas pagal 9 dalį, nurodytus arba su juo suderintus Reglamento (EB) Nr. 1272/2008 kriterijus;“; c) 5 dalies antrame sakinyje žodžiai „12 mėnesių“ pakeičiami žodžiais „13 mėnesių“; d) 6 dalies antrame sakinyje žodžiai „12 mėnesių“ pakeičiami žodžiais „13 mėnesių“; e) pridedama ši 9 dalis: „ 9. Ne vėliau nei pateikiamas patvirtinimo pratęsimo vertinimo ataskaitos projektas, ataskaitą rengianti valstybė narė pateikia pasiūlymą Europos cheminių medžiagų agentūrai (toliau – Agentūra) pagal Reglamento (EB) Nr. 1272/2008 37 straipsnio 1 dalį ir laikydamasi Agentūros reikalavimų gauti nuomonę dėl suderinto veikliosios medžiagos priskyrimo bent šioms pavojingumo klasėms: — sprogmenų; — ūmaus toksiškumo; — odos ėsdinimo/dirginimo; — smarkaus akių pažeidimo/akių dirginimo; — kvėpavimo takų arba odos jautrinimo; — mutageninio poveikio lytinėms ląstelėms; — kancerogeniškumo; — toksinio poveikio reprodukcijai; — specifinio toksiškumo konkrečiam organui po vienkartinio poveikio; — specifinio toksiškumo konkrečiam organui po kartotinio poveikio; — pavojingumo vandens aplinkai. Ataskaitą rengianti valstybė narė tinkamai pagrindžia savo nuomonę, kad priskyrimo vienai ar daugiau šių pavojingumo klasių kriterijai neįvykdyti. Jei pasiūlymas dėl veikliosios medžiagos klasifikavimo jau pateiktas Agentūrai ir jo vertinimas jau vyksta, ataskaitą rengianti valstybė narė pateikia papildomą pasiūlymą dėl klasifikavimo, į kurį įtraukiamos tik tos pavojingumo klasės, kurių neapima svarstomas pasiūlymas, nebent būtų gauta su pirmiau nurodytomis pavojingumo klasėmis susijusi nauja informacija, kuri nebuvo įtraukta į svarstomą pasiūlymą. Dėl pavojingumo klasių, kurias jau apima esama Agentūros Rizikos vertinimo komiteto, įsteigto pagal Reglamento (EB) Nr. 1907/2006 76 straipsnio 1 dalies c punktą, nuomonė (nepriklausomai nuo to, ar šia nuomone buvo grindžiamas sprendimas dėl suderinto veikliosios medžiagos klasifikavimo ir ženklinimo įrašo Reglamento (EB) Nr. 1272/2008 VI priede), ataskaitą rengiančiai valstybei narei dokumentuose, kuriuos ji pateikia Agentūrai, pakanka tinkamai pagrįsti, kad esama nuomonė, susijusi su pirmoje pastraipoje išvardytomis pavojingumo klasėmis, arba, jeigu šia nuomone jau buvo remtasi priimant sprendimą dėl įtraukimo į VI priedą, esama klasifikacija, susijusi su tomis pavojingumo klasėmis, tebegalioja. Agentūra gali pareikšti savo nuomonę dėl ataskaitą rengiančios valstybės narės pateiktų dokumentų.“
(16)

tuo tikslu Institucija turėtų bendradarbiauti su kitų susijusių Sąjungos iniciatyvų vykdytojais ir tinklais, visų pirma su Europos valstybinių užimtumo tarnybų tinklu, Europos įmonių tinklu, „Border Focal Point“, SOLVIT ir Vyresniųjų darbo inspektorių komitetu, taip pat su atitinkamomis nacionalinėmis tarnybomis, pavyzdžiui, įstaigomis, atsakingomis už lygių galimybių skatinimą ir už Sąjungos darbuotojų ir jų šeimos narių rėmimą, kurias valstybės narės paskyrė pagal Direktyvą 2014/54/ES. Institucija turėtų pakeisti Komisiją Europos užimtumo tarnybų tinklo (toliau – EURES) Europos koordinavimo centro, įsteigto Europos Parlamento ir Tarybos reglamentu (ES) 2016/589 (8), valdymo atžvilgiu, be kita ko, nustatant naudotojų poreikius ir komercinius reikalavimus, susijusius su EURES portalo veiksmingumu ir atitinkamomis informacinių technologijų (toliau – IT) paslaugomis, išskyrus IT paslaugų teikimą, IT infrastruktūros veikimą ir plėtotę, kuriais ir toliau rūpinsis Komisija;
(7)

pajamos yra plačiai naudojamos vertinant namų ūkių padėtį. Tačiau tiek namų ūkio, tiek makroekonomikos požiūriu taip pat svarbu įvertinti vartojimą, turtą ir skolas, įskaitant galimas skolas užsienio valiuta. Be to, skurdas, visų pirma vaikų skurdas, yra daugialypis reiškinys, kuris apima ne tik materialias gyvenimo sąlygas, pavyzdžiui, pajamų dydį, vartojimą, turtą ir skolą, bet ir sveikatą, švietimą ir prieigą prie paslaugų bei naudojimąsi jomis. Be to, siekiant tinkamai spręsti nedarbo, visų pirma jaunimo nedarbo, problemas ir naujų užimtumo tendencijų klausimus, ypač skaitmeninės ekonomikos sąlygomis, svarbu turėti daug patikimų ir palyginamų statistinių duomenų;
(48)

šiame reglamente nustatytų išmetamo CO2 kiekio mažinimo tikslų tikrasis veiksmingumas labai priklauso nuo to, kiek oficiali bandymo procedūra atitinka tikrovę. Atsižvelgiant į Mokslinių konsultacijų mechanizmo nuomonę 1/2016 „Lengvųjų transporto priemonių tikrojo ir laboratoriniais bandymais nustatyto išmetamo CO2 kiekio vienodinimas“ ir 2017 m. balandžio 4 d. Europos Parlamento rekomendaciją Tarybai ir Komisijai, kurią jis pateikė atlikęs išmetamų teršalų kiekio matavimo automobilių pramonėje tyrimą (16), turėtų būti parengta tvarka, pagal kurią būtų vertinama, ar transporto priemonių išmetamo CO2 kiekio ir suvartojamos energijos kiekio vertės, nustatytos pagal WLTP atitinka tikrovę. Transporto priemonėje esančių degalų ir (arba) energijos vartojimo stebėjimo prietaisų duomenų naudojimas – tai patikimiausias būdas užtikrinti transporto priemonių tipo patvirtinimo verčių atitiktį tikrovei. Todėl Komisija turėtų būti įgaliota parengti reikiamas tokiam vertinimui būtinų degalų ir energijos vartojimo duomenų rinkimo ir tvarkymo procedūras ir užtikrinti, kad tokie duomenys būtų prieinami viešai, kartu garantuojant asmens duomenų apsaugą. Be to, siekiant užtikrinti, kad būtų teikiami degalų ir energijos vartojimo duomenys iš baterijas naudojančių elektra varomų transporto priemonių ir transporto priemonių su galios pavaromis, kuriose naudojamas dujinis kuras, įskaitant vandenilį, tikslinga, įgyvendinant Reglamentą (ES) 2017/1151, nedelsiant vykdyti transporto priemonėje esančių degalų ir (arba) energijos vartojimo stebėjimo prietaisų standartizavimą;
(12)

siekiant valstybėms narėms ir Komisijai suteikti gairių, kaip taikyti šį reglamentą, dera nustatyti veiksnių, į kuriuos galėtų būti atsižvelgiama nustatant, ar tiesioginė užsienio investicija gali daryti poveikį saugumui ar viešajai tvarkai, sąrašą. Be to, dėl to sąrašo valstybių narių tikrinimo mechanizmai taps dar skaidresni investuotojams, ketinantiems daryti tiesiogines užsienio investicijas Sąjungoje arba jau jų padariusiems. Veiksnių, kurie galėtų daryti poveikį saugumui ar viešajai tvarkai, sąrašas turėtų būti nebaigtinis;
(32)

dėl arklinių šeimos gyvūnų – Reglamento (ES) 2016/429 114 straipsnyje nustatyta, kad veiklos vykdytojai turi užtikrinti, kad arklinių šeimos gyvūnai būtų individualiai identifikuoti teisingai užpildant visą gyvūno gyvenimo laikotarpį galiojantį identifikavimo dokumentą. Be to, to reglamento 120 straipsnio 2 dalyje nustatyta, kad Komisija turi priimti įgyvendinimo aktus dėl tam tikrų to dokumento reikalavimų. Nors su visą gyvūno gyvenimo laikotarpį galiojančiu identifikavimo dokumentu susijusios taisyklės dabar yra nustatytos kartu su kitomis pagal Reglamento (ES) 2016/429 teisės aktuose nustatytomis gyvūnų sveikatos taisyklėmis, būtina atsižvelgti į tiems gyvūnams taikomus identifikavimo reikalavimus, nustatytus kituose Sąjungos teisės aktuose. Visų pirma, siekiant išvengti taisyklių ir identifikavimo dokumentų proliferacijos, dėl kurios be reikalo išaugtų administracinė ir finansinė našta, reikėtų atsižvelgti į Europos Parlamento ir Tarybos direktyvą 2001/82/EB (16), Komisijos įgyvendinimo reglamentą (ES) 2015/262 (17) , Europos Parlamento ir Tarybos reglamentą (ES) 2016/1012 (18), Komisijos deleguotąjį reglamentą (ES) 2017/1940 (19) ir Europos Parlamento ir Tarybos reglamentą (ES) 2019/6 (20). Šis poreikis racionalizuoti Sąjungos taisykles yra ypač svarbus atsižvelgiant į arklinių šeimos gyvūnus, nes jie naudojami labai įvairiems tikslams, įskaitant sporto renginius, kaip veisliniai gyvūnai ir maistui. Be to, jie gali būti naudojami skirtingai priklausomai nuo jų gyvenimo etapo, todėl svarbu, kad visą gyvūno gyvenimo laikotarpį galiojantis identifikavimo dokumentas galiotų įvairioms naudojimo paskirtims. Siekiant užtikrinti taikomų Sąjungos taisyklių koordinavimą, šiame reglamente nustatytose pereinamojo laikotarpio nuostatose reikia atsižvelgti į šių penkių aktų taikymo laikotarpius;
(8)

nagrinėjant teiginius, kad produktas pagamintas ne iš Vitis vinifera veislių vynuogių, turi būti atsižvelgiama į keletą aspektų. Pirma, Vitis vinifera priklausančių vynuogių veislių klasifikacija ES lygmeniu nėra suderinta. Be to, nėra jokio oficialios kompetentingos institucijos, pvz., Tarptautinės vynuogių ir vyno organizacijos (OIV), parengto nuorodų sąrašo arba mokslinio dokumento, kuriuo remiantis šiuo metu būtų galima neginčijamai klasifikuoti Vitis vinifera rūšis ar Vitis vinifera kryžminant su kitomis genties Vitis rūšimis išvestas rūšis arba jas atskirti. Atsižvelgiant į tai, mokslinės apibrėžties klausimas pirmiausia turėtų būti nagrinėjamas valstybei narei taikant preliminarią nacionalinę procedūrą pagal Reglamento (ES) Nr. 1308/2013 96 straipsnį. Šiuo tikslu Nyderlandai remiasi į Vitis tarptautiniu veislių kataloge (toliau – VIVC) (4) pateikiama klasifikacija, kurioje visos penkios susijusios vyninių vynuogių veislės klasifikuojamos kaip priklausančios Vitis vinifera genčiai. Antra, Reglamento (EB) Nr. 607/2009 16 straipsnio 3 dalyje dėl prieštaravimo tikrinimo nustatyta, kad sprendimą nesuteikti kilmės vietos nuorodos ar geografinės nuorodos arba ją užregistruoti Komisija priima remdamasi turimais įrodymais. Šiuo atveju prieštaravimo pareiškėjas remiasi Vokietijos federalinės augalų veislių tarnybos „Bundessortenamt“ tvarkomu Vokietijos nacionaliniu vynuogių veislių registru ir VIVIC esančia informacija, kad visos penkios veislės, naudojamos vyno „Ambt Delden“ gamybai, buvo išvestos tam tikru lygiu kryžminant atskiras Vitis genties rūšis. Tačiau tai neužkerta kelio tam, kad VIVC interneto svetainėje šios penkios veislės būtų priskiriamos Vitis vinifera genčiai. Galiausiai, priimdama savo sprendimus Komisija turi atsižvelgti į nediskriminavimo principą. Dėl to Komisija pažymi, kad keletas kitų valstybių narių gamina savo vynus, kuriems suteikta saugoma kilmės vietos nuoroda, naudodamos aptariamas vyninių vynuogių veisles;
Pageidaujama skelbimo paskelbimo TED data (pvz., siekiant išvengti paskelbimo per valstybines šventes).

Vieno ar kelių to paties skelbimo skirsnių identifikatorius. Organizacijos skirsnyje pateikiama informacija apie šį arba šiuos skirsnius.

Padalinio ar kito ryšių centro, per kurį susisiekiama su organizacija, pavadinimas. Siekiant išvengti nereikalingo asmens duomenų tvarkymo, ryšių centras fizinio asmens tapatybę leidžia nustatyti tik kai tai būtina (kaip apibrėžta Reglamente (ES) 2016/679 ir Reglamente (ES) 2018/1725).

Pirkimo procedūros ar pirkimo dalies didžiausia numatoma vertė. „Numatoma“ nurodo vertę, kuri buvo apskaičiuota skelbiant kvietimą dalyvauti konkurse. Didžiausia vertė – tai bendra visų sutarčių, kurios bus skiriamos pagal preliminariąją sutartį arba dinaminę pirkimo sistemą per visą jų galiojimo laikotarpį, įskaitant pasirinkimo galimybes ir atnaujinimą, vertė.

Didžiausia numatoma vertė, kurią galima panaudoti pirkimo dalių grupei pagal preliminariąją sutartį. Ši informacija gali būti pateikta, kai pirkimo dalių grupės didžiausia numatoma vertė yra mažesnė už atskirų šios pirkimo dalių grupės numatomų verčių sumą (pvz., kai tas pats biudžetas naudojamas kelioms dalims). „Numatoma“ nurodo vertę, kuri buvo apskaičiuota skelbiant kvietimą dalyvauti konkurse. Didžiausia vertė – tai bendra visų sutarčių, kurios bus skiriamos pagal preliminariąją sutartį per visą jos galiojimo laikotarpį, įskaitant pasirinkimo galimybes ir atnaujinimą, vertė.

++

BG-261

Klasifikacija

Informacija apie klasifikaciją (-as), naudojama aprašant pirkimą. Naudojama Bendro viešųjų pirkimų žodyno (BVPŽ) klasifikacijos rūšis. Be to, kitos klasifikacijos sistemos (pvz., Pasaulio sveikatos organizacijos anatominės terapinės cheminės klasifikacija vaistams; medicinos prietaisų nomenklatūra pagal Reglamentą (ES) 2017/745) gali būti naudojamos, jei jas pateikia ES leidinių biuras.)

-

M

M

M

M

M

M

M

M

M

M

M

M

M

M

M

M

M

M

M

M

M

M

M

M

M

M

M

M

M

M

M

M

M

M

M

M

M

O

O
(7)

2019 m. kovo 14 d. Tarnyba patvirtino mokslinę nuomonę dėl galvijų pieno bazinių išrūgų baltymų izoliato naudojimo specialiosios medicininės paskirties maisto produktuose ir maisto papilduose, skirtuose kūdikiams, paskirties išplėtimo saugumo pagal Reglamentą (ES) 2015/2283 (6) (SAFEty of whey basic protein isolate for extended uses in foods for special medical purposes and food supplements for infants pursuant to Regulation (ES) 2015/2283). Ši mokslinė nuomonė atitinka Reglamento (ES) 2015/2283 11 straipsnio reikalavimus;
(13)

be to, kadangi atitinkami Bosnijos ir Hercegovinos teisės aktai dar nėra visapusiškai suderinti su Sąjungos teise ir atitinkamai su Reglamento (EB) Nr. 607/2009 35 straipsnio 1 dalies c punkto ii papunkčiu, lygiagrečios Bosnijos ir Hercegovinos paraiškos dėl tiesioginės apsaugos pagal tą reglamentą teikimas negalėtų būti laikomas galimu sprendimu;
a)

paukštienos gamybos reglamentuojamose zonose nuostoliams padengti taikomos šios fiksuotosios sumos: i) 0,1050 EUR už kiekvieną sunaikintą perinti skirtą kiaušinį, kurio KN kodas 0407 11 00, ne daugiau kaip už 406 355 kiaušinius; ii) 0,07 EUR už kiekvieną perdirbtą į kiaušinių produktus perinti skirtą kiaušinį, kurio KN kodas 0407 11 00, ne daugiau kaip už 18 211 121 kiaušinį; iii) 0,0167 EUR už kiekvieną perdirbtą į kiaušinių produktus kiaušinį, kurio KN kodas 0407 11 00, ne daugiau kaip už 28 730 220 kiaušinių; iv) 0,064 EUR per savaitę už kiekvieną mėsinį viščiuką, kurio KN kodas 0105 94 00, ne daugiau kaip už 50 390 617 paukščių; v) 0,13 EUR per savaitę už kiekvieną narvuose laikomą vištą dedeklę, kurios KN kodas 0105 94 00, ne daugiau kaip už 391 246 paukščius; vi) 0,17 EUR per savaitę už kiekvieną ant kraiko laikomą vištą dedeklę, kurios KN kodas 0105 94 00, ne daugiau kaip už 1 933 867 paukščius; vii) 0,045 EUR per savaitę už kiekvieną narvuose laikomą vištaitę, kurios KN kodas 0105 94 00, ne daugiau kaip už 185 900 paukščių; viii) 0,055 EUR per savaitę už kiekvieną ant kraiko laikomą vištaitę, kurios KN kodas 0105 94 00, ne daugiau kaip už 265 136 paukščių; ix) 0,194 EUR per savaitę už kiekvieną mėsinę antį, kurios KN kodas 0105 99 10, ne daugiau kaip už 140 000 paukščių; x) 0,13 EUR per savaitę už kiekvieną mėsinio kalakuto patelę, kurios KN kodas 0105 99 30, ne daugiau kaip už 3 263 749 paukščius; xi) 0,215 EUR per savaitę už kiekvieną mėsinio kalakuto patiną, kurios KN kodas 0105 99 30, ne daugiau kaip už 6 140 730 paukščius; xii) 0,1475 EUR per savaitę už kiekvieną perlinę vištą, kurios KN kodas 0105 99 50, ne daugiau kaip už 392 869 paukščius;
11.

Priimančiosios valstybės narės, kuriose mokėjimo įstaiga teikia arba ketina teikti mokėjimo paslaugas naudodamasi laisve teikti paslaugas, ir atitinkamos mokėjimo paslaugos, apie kurias buvo pranešta priimančiosios valstybės narės kompetentingai institucijai

Įvairūs nustatyti variantai (iki 31 varianto; variantas turi iki 13 nustatytų varianto pasirinkčių)
(1)

Reglamento (ES) 2015/2365 12 straipsnio 2 dalimi reikalaujama, kad tame straipsnyje išvardyti subjektai turėtų prieigą prie vertybinių popierių įsigijimo finansavimo sandorių (VPĮFS) duomenų, kad galėtų vykdyti savo pareigas ir įgaliojimus. Todėl itin svarbu, kad sandorių duomenų saugyklos galėtų tiksliai identifikuoti susijusias sandorio šalis ir sandorius. Sandorių duomenų saugyklų suteikiama prieiga turėtų apimti prieigą prie sandorio šalies sudarytų VPĮFS duomenų, nepriklausomai nuo to, ar ta sandorio šalis yra kitos įmonės patronuojančioji arba patronuojamoji įmonė, arba nuo to, ar ta informacija susijusi su sandoriais, sudarytais per konkretų sandorio šalies filialą, su sąlyga, kad būtų reikalaujama prieigos prie informacijos, kurios reikia atitinkamo subjekto pareigoms ir įgaliojimams vykdyti;
(26)

veiklos vykdytojai teikia paraiškas suteikti nemokamų ATL, todėl jie, bet kuriuo atitinkamo ATL paskirstymo laikotarpio metu pateikę paraišką atitinkamai kompetentingai institucijai, turėtų turėti galimybę atsisakyti visų arba dalies jiems suteikiamų ATL. Siekiant užtikrinti tikrumą ir nuspėjamumą, veiklos vykdytojams turėtų būti neleidžiama tokios paraiškos, susijusios su tuo pačiu ATL paskirstymo laikotarpiu, atšaukti. Veiklos vykdytojai, atsisakę jiems suteikiamų ATL, turėtų ir toliau stebėti reikiamus duomenis bei teikti tų duomenų ataskaitas, kad kitą ATL paskirstymo laikotarpį galėtų teikti paraiškas suteikti nemokamų ATL. Be to, jie turėtų toliau kasmet stebėti išmetamųjų ŠESD kiekį, teikti to kiekio ataskaitas ir grąžinti atitinkamą skaičių ATL;